فتدوينة هشام الكَروج، البطل الأولمبي العالمي السابق في مسافتي ألف و500 متر و5 آلاف متر، قال بللي المغرب بحالو بحال جميع بلدان العالم، واقف أمام فيروس حصد أرواح كثيرة، و”اليوم حنا قدام تحدي كبير يمكن لينا من خلالو نوقفو انتشار “كوفيد 19” فبلادنا”، على حد قولو. الكَروج قدم مجموعة من الخطوات اللي نصح المغاربة باش يتبعوها واللي هي: غسل اليدين بانتظام بالما والصابون، واستعمال المعقم السائل، وتجنب الإنسان يقيس عينيه ولا نيفو ولا فمو إلى قاس شي حاجة، والتعامل على أساس كلشي ممكن يكون فيه الفيروس، والوقوف على بعد متر من الشخص الآخر. ونصح الكَروج بضرورة حماية الجسم من خلال التمارين الرياضية ولو 30 دقيقة فالنهار، حيث ممكن تساعد على تقوية المناعة والتصدي للفيروس. وبالنسبة للقرايا اللي توقفات، قال الكَروج، فالتدوينة ديالو ديما، بللي الامر مكايتعلقش بعطلة دراسية، وباللي الدراري خاصهم يبقاو فالمنازل ديالهم ويتابع دراستهم. 
هشام الكَروج: حضيو راسكم من “كورونا” وغسلو يديكوم وماتقربوش بزاف للناس ومارسو الرياضة